เอาลูกนั่งบนรถเข็นห้างแห่งหนึ่ง ตรงที่นั่งเด็ก พอดีดิฉันเลือกซื้อของอยู่ ลูกเอาปากไปอมเหล็กรถเข็น สังเกตเห็นตรงที่ลูกเอาปากไปอมเหล็กรถเข็นเป็นเหมือนสนิม สีสนิมเลยค่ะ เป็นนี้อันตรายไหมคะ ดิฉันต้องทำยังไง สังเกตอาการลูกยังไงบ้างค่ะ ลูกวัย1ขวบค่ะ
สวัสดีค่ะ ในกรณีนี้น่าจะกังวลเรื่องของบาดทะยักบาดทะยักเป็นโรคจากการติดเชื้อแบคทีเรียชนิดหนึ่งที่อาจมีอันตรายถึงชีวิต เมื่อเชื้อบาดทะยักเข้าสู่ร่างกายจะก่อให้เกิดอาการรุนแรงหลายอย่าง เช่น กล้ามเนื้อหดและชักเกร็งทั่วร่างกาย และรู้สึกเจ็บปวดทรมาน ขากรรไกรหดเกร็ง ทำให้อ้าปากไม่ได้ กล้ามเนื้อที่คอหดเกร็ง จนหายใจและกลืนอาหารลำบาก อาจทำให้เสียชีวิตได้การติดต่อของโรคบาดทะยัก-แผลจากของมีคมบาด-แผลที่ถูกของแหลม อย่างตะปูหรือเข็มทิ่มแทง-แผลที่ถูกสัตว์กัดหรือข่วน เช่น แมวและสุนัข-แผลในช่องปากที่เกิดการติดเชื้อ-แผลไฟไหม้-แผลติดเชื้อจากการผ่าตัดแต่อย่างไรก็ตามเป็นโรคที่พบได้น้อยในปัจจุบัน เนื่องจากมีวัคซีนที่มีประสิทธิภาพดีและมีการฉีดให้เด็กทุกๆคนตั้งแต่ยังเล็ก หากนำลูกไปรับวัคซีนตามวัยครบ โอกาสเป็นโรคดังกล่าวมีน้อยมากๆแต่หากไม่ได้ฉีดวัคซีน แนะนำพาไปพบกุมารแพทย์ เพื่อตรวจร่างกายเบื้องต้น และรับวัคซีนค่ะ